Muthori u na vutihlamuleri byo vona leswaku ku na swivandla leswi sirheleriweke entirhweni. Tindhawu hinkwato to nghena ti fanele ku sirheleriwa loko ku ngheniwa kumbe mimfungho yi fanele ku vekiwa ku kombisa swivandla leswi sirheleriweke. Ku tivutisa swivutiso a swi nga pfuni nchumu. A swi ngo va swi pfuna ku dya nkarhi wa nkoka ntsena. Swi tifanela ni ku gungula no n'unun'uta hikokwalaho ka leswi swi humelelaka eka munhu. A swi pfuni nchumu. Leswi a a fanele ku swi endla a ku ri ku lava ndlela yo tiponisa hi ku ba mhunti ya ha ri na mahika. A swi nga ta endleka leswaku a nga hlambanyisiwi ku va Presidente hi Ravuntlhanu. Sweswo swona a a hlambanya leswaku a swi nga ta siveriwa hi swiendlo swihi kumbe swihi swa tilo kumbe swa misava. U sungule ku hangunuxa emiehleketweni yakwe, a lava ndlela leyi a a ta chupula hi yona. Ndlela yo hatlisa no kongoma a yi chavisa. Yona yeleyo a yi ri yo herisa vutomi bya James Zwane. Loko James Zwane o suriwa exikandzeni xa misava, ku rhula a ku ta tlhela ku vuya evuton'wini bya Machovhani Mabasa. A swi nga endleka leswaku ku humelela nghozi ya movha, kumbe a hlaseriwa hi swigevenga leswi swi lavaka ku phanga nhundzu yakwe. Machovhani a a swi tiva ku ri yena a a nga ta swi kota ku dlaya munhu un'wana hi mavoko yakwe. Ku rhumela van'wana ku ya halata ngati a swi ri na swiphiqo swa swona. A swi nga endleka leswaku mudlayi loyi na yena a sungula ku koxa swin'wana, a n'wi chavisela hi ku boxa swihundla bya ku dlaya ko sungula. Ku lunghisa sweswo a a ta fanela ku kunguhata ku dlaya nakambe ku sula vuthala byo sungula. Ivi a tlhela a fanela ku kunguhata nakambe ku dlaya vuthala bya vumbirhi, bya vunharhu, ku ya emahlweni. Vuthala a byi ta suriwa hi ku vanga byin'wana. Ku dlaya a swi ta veleka ku dlaya, swi tlhela swi va ni ku dlaya tani hi vatukulu. Laha a ku tsariwe tidyondzo takwe endzhaku ka vito rakwe, a ku ta va na duba ra masirha. Mimoya yo tala a yi hlayiwa ehenhla ka nhloko yakwe. Loko a ehleketa leswaku a a ri ni swiphiqo sweswi, a swi ta tlhandlekelana ka khume loko ko halatiwa ngati yo sungula.